Diari Oficial de la Generalitat Valenciana


Sumari del DOGV 3875, del 10-11-2000 (2000/8422)

Notificació de la sanció dictada en l'expedient sancionador de multes número I-2000/0042.
-----------------------------------------------------------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8422


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la sanció dictada en l'expedient sancionador de multes número I-2000/0042. [2000/S8422]
  
De conformitat amb allò que ha acordat aquesta Secretaria General, i a l'empara d'allò que s'ha disposat en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte es notifica al senyor Francisco Martínez Terres, amb últim domicili conegut a l'avinguda Orihuela, 2 - 2n B - de la localitat de Sant Isidre, acord d'iniciació I-2000/0042, de data 26 de juny de 2000, dictat en l'expedient sancionador, que s'està tramitant al Servei d'Espectacles i Establiments Públics:
  
«Vista la denúncia formulada per la Guàrdia Civil de Dolores i realitzades les actuacions prèvies pertinents, de conformitat amb allò que s'ha disposat en l'article 12 del Reial Decret 1.398/1993, de 4 d'agost, pel qual s'aprova el Reglament per a l'exercici de la potestat sancionadora, s'ha pogut comprovar la realització dels següents fets:
  
El dia 20 de gener de 2000, a les 00.05 hores, es va realitzar inspecció per la Guàrdia Civil de Dolores al Pub Cafeteria 601 Dálmatas, siti al carrer Sant Ferran, 3, de Dolores, i es va comprovar que mancava de llicència municipal d'obertura, llibre de reclamacions, així com del cartell anunciador d'aquest, i finalment, cartell de prohibició d'entrada a menors de 16 anys.
  
Els referits fets poden constituir unes infraccions qualificades de molt greu, greu, greu tipificades en els articles 23.a), 22.a), 22.f) de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.c) de la citada llei, que establix:
  
Les faltes molt greus se sancionaran amb multa en quantia d'1.000.001 a 22.099.501 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis baixa de les empreses del registre corresponent amb prohibició d'organització d'espectacles o activitats recreatives per temps no superior a un any, clausura de locals.
  
La comesa d'infraccions molt greus podrà implicar, independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció d'1.025.000 pessetes (6.160,37 euros) i clausura del local esmentat.
  
Les faltes greus se sancionaran amb multa en quantia de 100.001 a 1.000.000 de pessetes, suspensió d'autorització en matèria de locals o recintes, instal·lacions o serveis per termini no superior a sis mesos, i en el present supòsit la sanció seria de 125.000 pessetes; 125.000 pessetes (751,27 euros; 751,27 euros).
  
Les sancions pugen a un total d'1.275.000 pessetes o 7.662,91 euros.
  
Tot això sense perjuí del que resulte de la instrucció, l'òrgan competent per a la resolució del present expedient és el conseller de Justícia i Administracions Públiques, en virtut d'allò que s'ha disposat en l'article 29 de la Llei 2/1991, de la Generalitat Valenciana d'Espectacles, Establiments Públics i Activitats Recreatives.
  
A la vista d'allò que s'ha disposat en l'article 31 de la citada Llei 2/1991, de la Generalitat Valenciana; articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i allò que s'ha establit en el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Francisco Martínez Terres, per presumpta infracció de l'article 23.a), 22.a), 22.f) de la Llei 2/1991, i se li comunica que d'acord amb allò que s'ha disposat en l'article 8.1 del Reial Decret 1.398/1993, podrà reconéixer voluntàriament la seua responsabilitat, i en aquest cas es resoldrà el procediment amb la imposició de la sanció que procedisca.
  
Així mateix s'acorda nomenar instructor i secretària de l'expedient sancionador, el senyor Manuel Sáiz Blanco i la senyora Mª del Pilar González Martínez respectivament, als qui es notificarà en forma aquest nomenament, així com als inculpats, de conformitat amb allò que s'ha establit en l'article 135 de la Llei 30/1992, Llei de Règim Jurídic de les Administracions Públiques i del Procediment Administratiu Comú i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, d'acord amb allò que s'ha disposat en els articles 28 i 29 del la citada Llei 30/1992 Llei de Règim Jurídic de les Administracions Públiques i del Procediment Administratiu Comú.
  
En virtut d'allò que s'ha establit en l'article 16.1 del Reial Decret 1.398/1993, se li concedix un termini de 15 dies, comptats a partir del següent a la notificació del present acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en dit termini, el present acord podrà ser considerat com a proposta de resolució amb els efectes previstos en els articles 18 i 19 del Reial Decret 1.398/1993.
  
I perquè servisca de notificació a l'interessat mencionat anteriorment, s'expedix el present edicte.